gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7084, del 07-08-2013 (2013/7405)

Informació pública de l'aprovació del text refós de la modificació puntual del pla parcial del sector de sol urbanitzable R-20 del Pla General de Bétera
--------------------------------------------------------------------------------------------------------------------------------------------------------

### Dades del document

Número de DOGV
:   7084

Data del DOGV
:   07-08-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/7405


Data del document
:   25-06-2013

Organisme emissor
:   Ajuntament de Bétera

Tipus de document
:   Anunci

Descriptors 

:   * Bétera
    * administració local
    * pla d'urbanisme

Informació pública de l'aprovació del text refós de la modificació puntual del pla parcial del sector de sol urbanitzable R-20 del Pla General de Bétera [2013/7405]  
Mitjançant el Decret d'Alcaldia número 1342/2013, de data 24 de juny de 2013, s'ha aprovat el text refós de la modificació puntual del pla parcial del sector de sòl urbanitzable R-20 del Pla General de Bétera, proposada per la mercantil Urbacón Levante, SL.  
Cosa que es fa pública de conformitat amb l'article 104 de la Llei 16/2005, de 30 de desembre, de la Generalitat, Urbanística Valenciana.   
  
Bétera, 25 de juny de 2013.- L'alcalde president: Germán Cotanda Gil.
Diari Oficial de la Generalitat Valenciana


Sumari del DOGV 7131, del 15-10-2013 (2013/9891)

CORRECCIÓ d'errades a la Resolució de 8 d'octubre de 2013, de la Presidència del Consorci Hospital General Universitari de València (CHGUV), per la qual es convoquen proves selectives d'accés de personal a places del grup A/subgrup A1, de facultatiu/iva especialista i s'aproven les seues bases específiques, en el marc de l'oferta d'ocupació pública 2012 d'aquesta entitat,
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7131

Data del DOGV
:   15-10-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/9891


Data del document
:   14-10-2013

Organisme emissor
:   Consorci Hospital General Universitari de València

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades a la Resolució de 8 d'octubre de 2013, de la Presidència del Consorci Hospital General Universitari de València (CHGUV), per la qual es convoquen proves selectives d'accés de personal a places del grup A/subgrup A1, de facultatiu/iva especialista i s'aproven les seues bases específiques, en el marc de l'oferta d'ocupació pública 2012 d'aquesta entitat, [2013/9891]  
Atés que s'han detectat una errada i una omissió en la publicació de la referenciada Resolució que es va realitzar en el Diari Oficial de la Comunitat Valenciana número 7130 del passat 14 d'octubre d'enguany, tot seguit se'n detallen les següents esmenes:  
En la pàgina 29004, corresponent a l'annex III intitulat «Requisits específics que han de reunir les persones aspirants de cadascuna de les especialitats convocades», en l'apartat reservat a la convocatòria CO/02/2012, de facultatiu/iva especialista en Anàlisis Clíniques»,   
On diu: «especialitat d'Anàlisis Clíniques o de Bioquímica Clínica»;  
Ha de dir: «especialitat d'Anàlisis Clíniques».  
Així mateix, constatada una omissió entre el text publicat, mitjançant la present resolució es fa públic el contingut de l'annex IV, mitjançant el qual es determina la composició de les comissions de selecció.  
  
València, 14 d'octubre de 2013.- El president del CHGUV i conseller de Sanitat: Manuel Llombart Fuertes.
Diari Oficial de la Generalitat Valenciana


Sumari del DOGV 7153, del 15-11-2013 (2013/10191)

Correcció d'errades de la informació pública de l'alternativa tècnica del programa d'actuació integrada UE-5, sòl urbà industrial, del Pla General de Massalfassar.
-------------------------------------------------------------------------------------------------------------------------------------------------------------------

### Dades del document

Número de DOGV
:   7153

Data del DOGV
:   15-11-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/10332


Data del document
:   11-11-2013

Organisme emissor
:   Olario, SLU

Tipus de document
:   Correcció d'errades

Correcció d'errades

 Descriptors 

:   * Massalfassar
    * empresa privada
    * pla d'urbanisme

Correcció d'errades de la informació pública de l'alternativa tècnica del programa d'actuació integrada UE-5, sòl urbà industrial, del Pla General de Massalfassar.  
 [2013/10256]  
Per l'edicte publicat en el Diari Oficial de la Comunitat Valenciana número 7149, d'11 de novembre de 2013, s'ha sotmés a informació pública L'alternativa tècnica de programa d'actuació integrada de la UE-5, de sòl urbà industrial, presentada per Olario, SLU, davant de l'Ajuntament de Massalfassar i protocolitzada davant de la notaria de Massamagrell (av. Major, núm. 34, baixos), prèvia remissió dels avisos previstos en l'article 134.4 de la Llei Urbanística Valenciana (LUV).  
Durant el termini d'un mes, els titulars i interessats podran consultar la documentació en la dita notaria (dilluns a divendres, de 10.00 a 14.00 h, i dimarts i dijous, de 17.00 a 19.00 h) i en l'Ajuntament de Massalfassar (dilluns de 09.00 a 17.30 h, i dimarts a divendres, de 09.00 a 14.00 h) o en la web municipal , i podran presentar alegacions davant de la notaria o de l'Ajuntament.  
  
Massalfassar, 11 de novembre de 2013.- El gerent: Lauro Carlos Lario Morelló.
Diari Oficial de la Generalitat Valenciana


Sumari del DOGV 7049, del 19-06-2013 (2013/6149)

Notificació de la sentència dictada en el procediment ordinari número 677/2009
------------------------------------------------------------------------------

### Dades del document

Número de DOGV
:   7049

Data del DOGV
:   19-06-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/6149


Organisme emissor
:   Jutjat de Primera Instància Número 5 de València

Tipus de document
:   Edicte

Notificació de la sentència dictada en el procediment ordinari número 677/2009 [2013/6149]  
Juí ordinari 677/2009  
En este procediment ordinari, seguit a instàncies de Grenke Alquiler, SA, contra Serafín Tamarit Rausell, s'ha dictat sentència, l'encapçalament i la dispositiva de la qual són els següents:  
«Jutjat de Primera Instància número 5 de València  
Assumpte civil 677/2009  
Sentència número 96/2010  
Magistrat jutge: Juan Francisco Guerra Mora.   
Lloc: València.  
Data: 27 de maig de 2010.  
Part demandant: Grenke Alquiler, SA.   
Advocat: Alex Ensesa Casulleras.   
Procurador: Juan Miguel Alapont Beteta.  
Part demandada: Serafín Tamarit Rausell.  
Objecte del juí: ordinaris.  
Dispositiva  
Estime parcialment la demanda formulada per la mercantil Grenke Alquiler, SA, contra Serafín Tamarit Rausell, i declare la resolució dels contractes subscrits entre les parts els dies 17 de novembre i 27 de desembre de 2006, amb devolució de la fotocopiadora i del plòter objecte d'arrendament. Al mateix temps, es condemna Serafín Tamarit Rausell a l'abonament a la mercantil Grenke Alquiler, SA, de 23.843,22 euros, més 3,08 euros al dia, en concepte d'interessos, i 15,49 euros per cada dia transcorregut des de la presentació de la demanda sense que Serafín Tamarit Rausell haja tornat la maquinària arrendada.  
  
Mode d'impugnació: notifiqueu la present resolució a les parts, i feu-los saber que no és ferma i que s'hi pot interposar recurs d'apel·lació en contra, que haurà de preparar-se en el termini de cinc dies des de la seua notificació, i presentar davant d'este Jutjat un escrit en què s'haurà de citar la resolució impugnada i manifestar la voluntat de recórrer-la, amb la indicació dels pronunciaments que s'hi impugnen. El recurs no s'admetrà si, en preparar-lo, la part no acredita haver consignat en l'entitat Banesto i en el compte de depòsits i consignacions obert a nom d'este Jutjat, amb referència al present procediment, la quantitat de 50 euros, en concepte de depòsit per a recórrer, d'acord amb la disposició addicional 15a de la Llei Orgànica del Poder Judicial (introduïda per la LO 1/2009, de 3 de novembre).  
Esta és la meua sentència, que pronuncie, mane i firme.»  
  
I atés que el demandat, Serafín Tamarit Rausell, es troba en parador desconegut, expedisc este edicte a fi que li valga de notificació de forma deguda.  
  
València, 3 de juny de 2013.- La secretària judicial: Francisca Tomás Llavador.
Diari Oficial de la Generalitat Valenciana


Sumari del DOGV 7156, del 20-11-2013 (2013/10867)

Notificació de resolució de procediment sancionador. Expedient de denúncia en matèria d'incendis número INSAN/46/13/014.
------------------------------------------------------------------------------------------------------------------------

### Dades del document

Número de DOGV
:   7156

Data del DOGV
:   20-11-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/10870


Organisme emissor
:   Conselleria de Governació i Justícia

Tipus de document
:   Anunci

Notificació de resolució de procediment sancionador. Expedient de denúncia en matèria d'incendis número INSAN/46/13/014. [2013/10080]  
En compliment del que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fa pública la notificació en extracte de l'acte administratiu dictat en l'expedient sancionador que s'hi indica, ja que s'ha intentat la notificació en l'últim domicili conegut i esta s'ha pogut realitzar.  
  
  
Expedient: procediment sancionador d'incendis INSAN/46/13/014  
Acte administratiu: resolució del procediment sancionador d'incendis  
Persona o entitat interessada: Francisco Bellver Pavía  
Últim domicili conegut: carrer 16, número 20, de Gavarda  
  
Perquè l'interessat puga tindre coneixement íntegre de l'acte administratiu, podrà comparéixer en el termini de 10 dies hàbils comptats des de l'endemà de la publicació d'este anunci en el Diari Oficial de la Comunitat Valenciana, en la seu de la Direcció General de Prevenció i Extinció d'Incendis i Emergències de la Conselleria de Governació i Justícia, carrer de Castán Tobeñas, número 77, torre 4, planta quarta, de València.   
  
València, 5 de novembre de 2013.- La directora general de Prevenció d'Incendis i Emergències: Irene Rodríguez Rodrigo.
Diari Oficial de la Generalitat Valenciana


Sumari del DOGV 7024, del 15-05-2013 (2013/4515)

Notificació de la sentència dictada en el procediment de divorci contenciós número 458/2012.
--------------------------------------------------------------------------------------------

### Dades del document

Número de DOGV
:   7024

Data del DOGV
:   15-05-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/4515


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de divorci contenciós número 458/2012. [2013/4515]  
Rafael Roselló Sobrevela, secretari del Jutjat de Primera Instància número 8 de València   
Divorci contenciós 000458/2012   
Part demandant: Caren Medina Claros.   
Part demandada: Diego Fernando Cardona Alzate.   
Sobre: divorcis no consensuats.   
En el juí a què es fa referència s'ha dictat la resolució que té el text que, literalment, és com seguix:  
«Dispositiva  
Estime la demanda plantejada per Caren Medina Claros contra Diego Fernando Cardona Alzate, en situació de rebel·lia, i declare dissolt, per causa de divorci, el matrimoni contret pels cònjuges esmentats, amb tots els efectes legals inherents a esta declaració, i no pertoca adoptar cap mesura definitiva.  
Tot això sense fer una condemna especial a les costes d'este procediment.  
I una vegada siga ferma esta resolució, remeteu-ne una testimoniança al registre civil on conste inscrit el matrimoni, perquè l'anoten al marge.  
Esta és la meua sentència que, de conformitat amb el que disposen els articles 265 i 266 de la Llei Orgànica del Poder Judicial, cal anotar en el llibre corresponent i portar-ne una testimoniança a les actuacions originals, i que serà notificada a les parts, amb l'advertiment que contra esta sentència poden preparar en este Jutjat un recurs d'apel·lació, dins dels 20 dies següents al de la notificació, amb la constitució prèvia d'un depòsit de 50 euros en el compte de depòsits i consignacions d'este Jutjat en l'entitat Banesto (DA 15a LO 1/2009). Ho pronuncie, mane i firme.  
Publicació. La sentència anterior va ser llegida i publicada pel jutge que la va dictar, de forma legal, i el mateix dia de la seua data. En done fe».  
Atés que es desconeix el domicili o residència actuals de la part demandada, per una resolució de 25 d'abril de 2013, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte al tauler d'anuncis del Jutjat i en el Diari Oficial de la Comunitat Valenciana, per a portar a efecte la diligència de notificació de la sentència, de data 25 d'abril de 2013, a Diego Fernando Cardona Alzate.   
  
Diligència. L'estenc jo, el secretari judicial, per a fer constar que este edicte s'ha fixat el dia de hui al tauler d'anuncis. En done fe.  
  
València, 25 d'abril de 2013.- El secretari judicial: Rafael Roselló Sobrevela.
Diari Oficial de la Generalitat Valenciana


Sumari del DOGV 7081, del 02-08-2013 (2013/7757)

Notificació de la sentència dictada en el juí verbal número 1015/2009.
----------------------------------------------------------------------

### Dades del document

Número de DOGV
:   7081

Data del DOGV
:   02-08-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/7757


Organisme emissor
:   Jutjat de Primera Instància Número 15 de València

Tipus de document
:   Edicte

Notificació de la sentència dictada en el juí verbal número 1015/2009. [2013/7757]  
En el juí verbal 1015/2009 s'ha dictat la següent:  
Sentència número 000082/2013  
Jutge que la dicta: Juan Francisco Mejías Gómez.   
Lloc: València.  
Data: 19 d'abril de 2013.  
Part demandant: Emivasa.  
Advocat: Javier Valero Llorca.  
Procuradora: M.ª Gloria Benlloch Soriano.  
Part demandada: Ortiz Ochoa.  
«Dispositiva  
Que estime la demanda formulada per l'Empresa Mixta Valenciana d'Aigües, SA, (Emivasa), i dispose la resolució del contracte de subministrament d'aigua potable, de data 13 de setembre de 2006, de l'immoble siti a València, carrer d'Alcanyís, 25, baix, esquerra, i, igualment, condemne Giovanna Esthela Ortiz Ochoa a abonar a l'entitat demandant la suma de 413,49 euros, així com les quantitats meritades fins a l'execució de la present sentència, i amb expressa condemna de les costes a la part demandada.  
  
Així mateix, condemne a la part demandada a permetre l'entrada a l'immoble on està instal·lat el comptador a fi de garantir el cessament efectiu del subministrament.  
Forma d'impugnació: contra esta resolució no pot interposar-se recurs (art. 455 LECn).  
Esta és la sentència, que pronuncie, mane i firme».  
I perquè valga de notificació a la demandada, en parador desconegut, s'expedix el present edicte.  
  
València, 24 d'abril de 2013.- El secretari judicial: Ángel Martínez Lozano.
Diari Oficial de la Generalitat Valenciana


Sumari del DOGV 7038, del 04-06-2013 (2013/5700)

RESOLUCIÓ de 20 de maig de 2013, de la Universitat de València, per la qual es publica el pla d'estudis de Màster Universitari en Ocupació i Intervenció en el Mercat Laboral
-----------------------------------------------------------------------------------------------------------------------------------------------------------------------------

### Dades del document

Número de DOGV
:   7038

Data del DOGV
:   04-06-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/5700


Data del document
:   20-05-2013

Organisme emissor
:   Universitat de València

Tipus de document
:   Resolució

Descriptors 

:   * centre d'ensenyament

RESOLUCIÓ de 20 de maig de 2013, de la Universitat de València, per la qual es publica el pla d'estudis de Màster Universitari en Ocupació i Intervenció en el Mercat Laboral [2013/5700]  
Obtinguda la verificació del pla d'estudis pel Consell d'Universitats, després de l'informe positiu previ de l'Agència Nacional d'Avaluació de la Qualitat i Acreditació, i acordat el caràcter oficial del títol pel Consell de Ministres de 4 de juny de 2010 (BOE 28.06.2010), aquest Rectorat, de conformitat amb el que disposa l'article 35.4 de la Llei Orgànica 6/2001, de 21 de desembre, d'Universitats, en la redacció donada per la Llei Orgànica 4/2007, de 12 d'abril, ha resolt:  
  
Publicar el pla d'estudis conduent a l'obtenció del títol oficial de Màster Universitari en Ocupació i Intervenció en el Mercat Laboral per la Universitat de València - Estudi General, que s'estructura d'acord amb el que figura en l'annex a aquesta resolució.  
  
València, 20 de maig de 2013.- El rector: Esteban Jesús Morcillo Sánchez.  
  
  
  
ANNEX  
Pla d'estudis del títol de Màster Universitari en Ocupació i Intervenció en el Mercat Laboral per la Universitat de València - Estudi General  
  
Branca de coneixement: Ciències Socials i Jurídiques  
  
  
1. Distribució del pla d'estudis per tipus de matèria en crèdits ECTS:  
  
  
  
  
  
2. Descripció dels mòduls de què consta el pla d'estudis:  
  
  
  
  
  
  
  
  
  
  
  
  
  
  
\* \* \* \* \*  
  
  
  
ANEXO  
Plan de estudios del título de Máster Universitario en Empleo e Intervención en el Mercado Laboral   
por la Universitat de València - Estudi General  
  
Rama de conocimiento: Ciencias Sociales y Jurídicas.  
  
  
1. Distribución del plan de estudios por tipo de materia en créditos ECTS:  
  
  
  
  
  
2. Descripción de los módulos de que consta el plan de estudios:  
  
  
  
  
  
  
  
  
  
  

Diari Oficial de la Generalitat Valenciana


Sumari del DOGV 7152, del 14-11-2013 (2013/10666)

Informació pública de l'incompliment del deure d'edificació forçosa respecte del solar siti en l'avinguda de Carcaixent, número 37.
-----------------------------------------------------------------------------------------------------------------------------------

### Dades del document

Número de DOGV
:   7152

Data del DOGV
:   14-11-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/10284


Organisme emissor
:   Ajuntament d'Alzira

Tipus de document
:   Anunci

Informació pública de l'incompliment del deure d'edificació forçosa respecte del solar siti en l'avinguda de Carcaixent, número 37. [2013/10411]  
Per mitjà de Decret número 934 de data 28 d'octubre de 2013, es va resoldre obrir un període d'informació pública per un termini de 20 dies hàbils comptats des de l'última publicació o notificació, respecte de l'expedient referenciat que conté la incoació del procediment per a la declaració d'incompliment del deure d'edificació forçosa respecte del solar siti en l'avinguda de Carcaixent, número 37 d'Alzira, del qual és propietari José Anacio Molina, a fi que es puguen formular al·legacions.  
  
  
Alzira, 6 de novembre de 2013.- La regidora delegada del Control de la Legalitat Urbanística: M.ª Dolores Ortega Miñarro.
Diari Oficial de la Generalitat Valenciana


Sumari del DOGV 6971, del 22-02-2013 (2013/1794)

Informació pública de l'avantprojecte de Llei de Vies Pecuàries de la Comunitat Valenciana.
-------------------------------------------------------------------------------------------

### Dades del document

Número de DOGV
:   6971

Data del DOGV
:   22-02-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/1794


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública de l'avantprojecte de Llei de Vies Pecuàries de la Comunitat Valenciana. [2013/1794]  
De conformitat amb el que establixen els articles 12 i 18 de la Llei 11/2008, de 3 de juliol, de la Generalitat, de Participació Ciutadana de la Comunitat Valenciana, en relació amb l'article 48 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat, se sotmet a audiència ciutadana l'avantprojecte de Llei de Vies Pecuàries de la Comunitat Valenciana, aprovat pel ple del Consell mitjançant un acord d'1 de febrer de 2013.  
El que es posa en general coneixement perquè en el termini de dos mesos, comptats a partir de l'endemà a la data de publicació d'este anunci en el Diari Oficial de la Comunitat Valenciana, puguen presentar-se, per escrit o telemàticament, les al·legacions, i suggeriments oportuns a l'avantprojecte de Llei de Vies Pecuàries de la Comunitat Valenciana.  
Durant eixe termini l'avantprojecte de Llei de Vies Pecuàries de la Comunitat Valenciana es troba disponible per al seu examen en el Centre d'Informació i Documentació Ambiental (CIDAM), carrer Francisco Cubells, 7, de València, en hores d'atenció al públic, així com en la pàgina web de la Conselleria d'Infraestructures, Territori i Medi Ambient.  
Finalitzat el període d'audiència ciutadana, s'anunciarà en el Diari Oficial de la Comunitat Valenciana el moment en què podrà consultar-se en la web de la Conselleria d'Infraestructures, Territori i Medi Ambient l'informe relatiu a les al·legacions presentades.  
  
València, 13 de febrer de 2013.- El director general de Medi Natural: Alfredo González Prieto.
Diari Oficial de la Generalitat Valenciana


Sumari del DOGV 7116, del 23-09-2013 (2013/9006)

Notificació en extracte de la resolució del recurs d'alçada, referència interna R-68/2013.
------------------------------------------------------------------------------------------

### Dades del document

Número de DOGV
:   7116

Data del DOGV
:   23-09-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/9006


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació en extracte de la resolució del recurs d'alçada, referència interna R-68/2013. [2013/9006]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient que s'indica, instruït per la Conselleria d'Infraestructures, Territori i Medi Ambient, a la persona o entitat que s'indica a continuació, ja que s'ha intentat la notificació en l'últim domicili conegut i no s'ha pogut practicar.  
  
Interessada: María Noelia Sánchez García.  
Últim domicili conegut: carrer Arama núm. 6, 7m. Madrid.  
Acte administratiu: Resolució que dicta el director general d'Obres Públiques, Projectes Urbans i Habitatge de 6 de maig de 2013, del recurs d'alçada formulat per María Noelia Sánchez García contra la resolució d'inadmissió de la sol·licitud de pròrroga de subsidiació sol·licitada relativa a l'expedient PRGT: 03/1653/9933-0 7387/2012.   
L'expedient es troba en el Servici d'Ajudes a l'Habitatge de la Conselleria d'Infraestructures, Territori i Medi Ambient, carrer de Castán Tobeñas, núm. 77, 46364 València, on haurà de comparéixer per a conéixer el contingut íntegre de l'acte en el termini de 10 dies hàbils comptats des del següent a la publicació d'este edicte en el Diari Oficial de la Comunitat Valenciana.  
  
València, 10 de setembre de 2013.- El director general d'Obres Públiques, Projectes Urbans i Habitatge: Vicente Dómine Redondo.